MŠK Spartak Medzilaborce

**MŠK Spartak Medzilaborce** je slovenský futbalový klub sídliaci v meste Medzilaborce, bol založený v roku 1922. V súčasnosti je účastníkom Majstrovstva regiónu IV. liga Východ.

## História
V roku 1922 vzniklo mužstvo s názvom *AFK Medzilaborce* vďaka založeniu Sokolskej organizácie v meste, ktorá organizovala miestne akadémie, oslavy, kultúrno-spoločenské a športové podujatia. Historicky prvé mužstvo bolo zložené z českých dôstojníkov, úradníkov a financov, ktorí už mali pri príchode do Medzilaboriec skúsenosti s aktívnou futbalovou činnosťou. Ako ihrisko pre potreby tréningov slúžila trochu rovnejšia plocha pri rieke Laborec za železničnou stanicou v časti mesta zvanej Podňagovčík. Klub sa v roku 1922 zúčastnil majstrovstiev Východoslovenskej župy v II. okrsku (košického okrsku), kedy skončil na poslednom 8.mieste. Hoci na účasť v súťaži neboli vytvorené podmienky, futbaloví nadšenci z mesta a z okolia organizovali príležitostné nesúťažné stretnutia, do čoho sa zapájali aj mladí muži a chlapci.
vľavo|náhľad|Káder mužstva zo začiatku 30. rokov.
Aj keď prvá účasť v súťaži zaznamenala neúspešný výsledok, mala dopad na širokú verejnosť – vzbudila záujem o šport u miestnych obyvateľov. Autormi myšlienky obnoviť činnosť futbalového klubu v Medzilaborciach boli Emil Andrejkovič, František Psota a Jaroslav Myšička. V roku 1930 tak vznikol klub *ŠK Rusj Medzilaborce*inšpiráciou pre názov sa stal klub ŠK Rusj Užhorod nachádzajúci sa na vtedajšej Podkarpatskej Rusi. Prevažnú časť hráčov tvorili učitelia s rusínskym pôvodom. Mužstvo sa potrebovalo vysporiadať so zložitou ekonomickou situáciounedostatok finančných prostriedkov neumožňoval zakúpenie základnej výbavy pre futbalistov. Výstroj si preto museli zakúpiť hráči sami a iba určitú časť prostriedkov tvorili milodary od židovských obchodníkov a vybrané vstupnéprvé ozajstné dresy si zakúpili až v roku 1929. Domáce zápasy sa uskutočňovali pri vodnom toku smerom na Borov. Mužstvo sa zúčastňovalo iba priateľských zápasovvzhľadom na to, že si klub nemohol dovoliť cestu vlakom, hrával zápasy iba s mužstvami z okresov Zemplínskej župy. V roku 1937 sa zapojilo aj do východoslovenskej futbalovej súťaže, k čomu napomáhala športová sekcia *Spoločnosti Alexandra Duchnoviča*. Pod vplyvom postupného nástupu HSĽS k moci počas roka 1938 sa nevyhnutnou podmienkou pre účasť v krajskej súťaží stala zmena názvu na *ŠK HG Medzilaborce* (odvodený od Hlinkovej gardy). Keďže väčšina členov klubu odmietla splniť túto podmienku, mužstvo až do konca druhej svetovej vojny malo zákaz hrať v súťažiach. Počas tohto obdobia medzilaboreckí futbalisti hrávali len príležitostné priateľské zápasy proti klubom z okolitých miest (Stropkov, Svidník, Humenné, Vranov nad Topľou, Michalovce).

Po vojne bola opätovne založená telovýchovná jednota Sokol. U obyvateľov mesta sa znovu prejavil záujem o futbal, a tak sa príležitostne usporadúvali zápasy v rámci okresu. Aby sa mohol futbal hrávať, národný výbor ŠK Rusj povolil 11. júla 1947 tzv. prosbopisnú zbierku v celom okrese Medzilaboriec na organizovanie športu. V rokoch 1945 až 1948 v meste pôsobil futbalový oddiel Živnostenského spoločenstva podporovaný podnikom RSD (Roľnícke strojové družstvo), vďaka čomu sa mužstvo *ŠK Rusj Medzilaborce* medzi rokmi 1946 až 1949 zúčastňovalo krajského majstrovstva v rámci Východoslovenskej futbalovej župy. Klub finančne podporovali miestni obchodníci. Vstupné pre divákov bolo v hodnote dobrovoľnej sumy.

V roku 1952 v Medzilaborciach vznikla dobrovoľná športová organizácia. Keďže pracovné príležitosti v meste sa orientovali hlavne na drevársku výrobu a na lesníctvo, klub prijal názov *DŠO Tatran Medzilaborce*, čím sa zvýraznila spolupráca s miestnymi podnikmi v drevospracujúcom priemysle a v lesníctve. Klub odohral prvý medzinárodný zápas 9. mája 1956 proti poľskému mužstvu *[[Stal Sanok|KS Stal Sanok]]*, pričom na domácom ihrisku prehral 3:5. Zároveň sa uskutočnil aj zápas žiakov mestských a okolitých škôl Medzilaboriec a Sanokuišlo o jedno z prvých stretnutí v rámci mládežníckeho futbalu, keďže sa táto kategória ešte v tej dobe neorganizovala. Obe mužstvá následne začali intenzívnu spoluprácu zameranú na rozvoj rôznych vekových kategórií v rámci klubov. 22. júla toho istého roku DŠO Tatran Medzilaborce absolvoval proti KS Stal Sanok svoj prvý zápas v zahraničí, v ktorom podľahol 5:10. V roku 1958 došlo k ďalšej zmene názvu na *DŠO Lokomotíva Medzilaborce*. Výbor a vedenie dobrovoľnej športovej organizácie nadviazali kontakt so závodom *Transporta*, vďaka čomu sa začali vytvárať telovýchovné objekty a zariadenia.

Počas 60. rokov sa vďaka rozšíreniu výroby závodu *Transporta* zlepšili podmienky pre mužstvo, keď sa skvalitnili materiálne a priestorové podmienky pre klub. Došlo k oploteniu ihriska (1964), k zhotoveniu konštrukcie tribúny (1966), k úprave hracej plochy a k dokončeniu tribúny so sociálnymi zariadeniami (1968)v plnej prevádzke bola pre mužstvo na využívanie uvedená v roku 1969. Zlepšenie materiálnych podmienok na štadióne podnietilo rozšírenie pôsobnosti mužstva aj do kategórie dorastencov a žiakov. Podpora zo strany závodu *Transporta* podnietila to, že 19. mája 1963 nastala zmena názvu na *TJ Spartak Transporta Medzilaborce*. Mužstvo (vtedy ešte pod názvom *DŠO Lokomotíva Medzilaborce*) prvýkrát v sezóne 1961/62 štartovalo aj v súťaži dorastu. Dorastencov, ktorí sa zúčastnili I. A triedy oblastnej súťaže, trénoval Andrej Basarab. Výsledkom popularizácie futbalu medzi mladou generáciou bolo zaradenie družstiev žiakov do súťaží od ročníku 1969/70 (prvým trénerom sa stal Michal Lutaš). Od roku 1963 sa v Medzilaborciach každoročne organizuje Festival kultúry a športu. Súčasťou programu je aj futbalový turnaj, ktorého sa okrem medzilaboreckého klubu zúčastňujú aj ďalšie mužstvá zo Slovenska, z Poľska, z Ukrajiny, z Česka, zo Srbska a z Maďarska. Keď došlo k zmene názvu miestneho závodu *Transporta* na *Mostáreň*, klub prijal nový názov *TJ Spartak Mostáreň Medzilaborce*. V 60. rokoch existovalo aj B-mužstvo Medzilaboriecprvýkrát v sezóne 1961/62 štartovalo v okresnej súťaži, kde pôsobilo až do sezóny 1964/1965, kedy bolo na dlhé obdobie zrušené.
náhľad|208x208bod|Káder mužstva v sezóne 1978/79.
Najúspešnejším obdobím v histórii futbalového klubu sú 70.roky. K skvalitneniu podmienok prispelo aj vybudovanie nového závodu *Jablonecké sklárne* v Medzilaborciach. Došlo k rekonštrukcii ústredného kúrenia v zázemí štadióna (1970), k zriadeniu tréningového ihriska (1971) a k rekonštrukcii hlavnej hracej plochy, keď bol položený nový trávnik (1975). V roku 1971 vznikla prvá oficiálna vlajka klubu, kde sa vyskytovali 3 farbymodrá, biela a žltá, ktorých variácie sa postupom času menili. Tvoril ju názov klubu a v strede sa nachádzal kruh obsahujúci nepravidelný geometrický tvar s písmenom symbolizujúcim názov závodu. Predpokladom zlepšenia výsledkov bolo vedenie kategórií dorastencov a žiakov. Zlepšenie podmienok viedlo k tomu, aby mužstvá dospelých aj dorastu v roku 1972 v svojich kategóriách postúpili do krajských majstrovstiev. Mužstvo dospelých v sezóne 1971/72 skončilo na 1. mieste I. A triedy, a tak postúpilo do krajskej súťaže (*hráči*: Pavel Lukáčik st., Pavel Hoč, Michal Vaco, Michal Hetteš, MUDr. Ladislav Unoka, Ladislav Naščák, Peter Jalč, Emil Halajčík, Peter Čerevka, Vladimír Filipovič, Milan Hodor, Pavel Hnatič, Pavel Gejdoš, Pavel Cepko, Martin Kováč, Michal Rebej, Karol Mazanec, Mikuláš Vladykanin, Alexander Bochyn; *tréner*: Ján Mycio; *predseda výboru FO TJ Medzilaborce*: Jozef Ledida). Najlepším strelcom sa stal Pavel Cepko so 17 gólmi. Zároveň do krajských majstrovstiev postúpil aj dorast. Najúspešnejším strelcom bol Jaroslav Mazanec (29 gólov). Úspešné výsledky dorasteneckého mužstva vedeného trénerom Jozefom Loziakom sa stali dôvodom, prečo najlepší hráči prenikali priamo do mužstva dospelých (Dušan Papiak, Andrej Demjanovič, Ivan Bochin, Viktor Bochin, Milan Gabria, Leonid Kocurišin, Vladimír Belej, Michal Hrišo, Peter Zozuľák, Pavel Piršč, Michal Hetteš, Slavomír Serečun, Michal Zjatik, Víťazoslav Lukačik...). Klub pred sezónou 1973/74 zmenil názov na *TJ Spartak Vihorlat Medzilaborce*, keď závod *Mostáreň* bol pričlenený k národnému podniku *Vihorlat* v Snine. Počas sezóny 1976/77 *TJ Spartak Vihorlat Medzilaborce* postúpil do finále krajskej časti Slovenského pohára, v ktorom prehral s ''TJ Vagónkou Poprad''. Vyvrcholenie obdobia predstavuje postup dospelých do celoslovenskej súťažedivízie východ po víťazstve v majstrovstvách kraja 1978/79 (*hráči*: Michal Brecik, Pavel Lukačik st., Štefan Gajdoš, Roman Martončík, Štefan Vasilenko, Martin Kováč, Michal Kulík, Dušan Žigo, Vladimír Gaľ, Michal Ninčák, Michal Rebej, Dušan Papiak, Karol Mazanec, Pavel Cepko, Pavel Suško, Vladimír Kusko, Peter Riško, Andrej Kurečka, Vladimír Cepko, Michal Zozuľák, Jozef Gajda, Ivan Moroz; *tréner*: Dušan Kriak; *predseda výboru TJ Spartak Medzilaborce*: Pavel Dupkanič). Výsledok v sezóne 1978/79 predstavuje najúspešnejšiu sezónu v histórii klubu. Pri tejto príležitosti vedenie klubu prihlásilo do súťaže aj mužstvo mladšieho dorastu, ktoré počas 11-ročnej existencie pôsobilo v krajských súťažiach, a tak vytváralo mládežnícku základňu. V súvislosti s postupom vedenie klubu získalo financie, ktoré investovalo do ďalšieho zlepšenia materiálnych podmienokzakúpilo vybavenie do novej práčovne, kvalitnejšie druhy výstroja. Klub odohral ročník 1979/80 v divízii východ, a tak sa historicky prvýkrát zúčastnil v súťaži riadenej Slovenským futbalovým zväzomv konečnom hodnotení sa umiestnil na 4. mieste. V rokoch 197197 mužstvo používalo vlajku obsahujúcu názov klubu Spartak Medzilaborce a v strede nepravidelný geometrický tvar a znak s písmenom M symbolizujúci závody *Transporta*, *Mostáreň* a *Vihorlat*.

Klub zaznamenal na začiatku 80. rokov prepad kvôli generačnej výmene kádru a následkom straty možnosti udržať kvalitných hráčovv priebehu 2 sezón vypadol z divízie východ celoslovenskej súťaže až do I. A triedy. V sezóne 1988/89 dorastenecké mužstvo po 17 rokoch vypadlo z najvyššej krajskej súťaže.
vľavo|náhľad|Štadión v Medzilaborciach.
Úpadok 2 nosných podnikov v Medzilaborciach*Vihorlat* a *Jablonecké sklárne* mal nepriaznivý vplyv na *TJ Spartak Medzilaborce*, keď postupom času sa musela vzdať svojich prevádzok a budov, aby sa vysporiadala s negatívnou finančnou situáciou. Aj napriek tomu telovýchovná jednota zanikla, v októbri 1997 ju nahradil nový subjekt*ŠK Štart Medzilaborce*, hoci sezónu 1997/98 klub dohral ešte pod názvom *TJ Spartak Medzilaborce*. Nepriaznivá ekonomická situácia, ktorá podnecovala ľudí k vysťahovaniu sa z mesta, mala za následok aj odchod viacerých hráčov z mužstva. Preto 90. roky medzilaboreckého futbalu charakterizujú stagnácia a nestabilita, čo sa prejavilo veľkým pohybom hráčov i trénerov. Káder mužstva sa ustálil až na konci 90. rokov, kedy v sezóne 1999/2000 klub dosahoval značnú streleckú efektivituv jesennej časti sa nachádzal na vedúcej prvej pozícii. Napriek tomu sa mužstvo umiestnilo na konečnom 2. mieste pri zhodnom počte bodov s víťazom ročníkas Bardejovskou Novou Vsou, čo predstavuje najúspešnejší výsledok klubu počas 90. rokov. V júli 1992 sa v Medzilaborciach usporiadal I. ročník Pohára podnikateľov, kedy sa odohralo doteraz jediné mestské derby (TJ Spartak Medzilaborce odohral zápas s klubom ŠkM Medzilaborce). Mužstvo v roku 1996 za pomoci funkcionárov Rusínskej obrody vytvorilo medzinárodný kontakt so srbským (bývalým juhoslovanským) klubom*[[SD Rusin Ruski Krstur]]*. V rokoch 1997 až 2002 ŠK Štart Medzilaborce v meste organizoval turnaj o pohár riaditeľa Labstroja, ktorý sa uskutočňoval počas letnej prípravy na sezónu. Medzi rokmi 1997 a 2001 vychádzal bulletin informujúci o hráčoch, tréneroch či súperochpripravovali ho Miroslav Zozuľák, Slavomír Čerevka a Peter Ledida. Klub od roku 1997 používa modrobielu vlajku s okrúhlym znakom v strede obsahujúcim futbalovú loptu, do ktorej je umiestnený erb Medzilaboriec, a biely kruh, kde je umiestnený názov klubu v modrej farbe. Autorom grafického návrhu je Vladimír Cepko. Klub v roku 1999 prvýkrát usporiadal Spartak Cupturnaj žiakov v halovom futbale. Konal sa v zimnom období. V roku 2002 vedenie klubu usporiadalo oslavy 80. výročia futbalu v Medzilaborciachzorganizovalo slávnostné zhromaždenie v miestnom Dome kultúry. Na oslavách prebehlo ocenenie bývalých hráčov, trénerov a funkcionárov, ktorým ocenenie odovzdávali vtedajší primátor mesta Mirko Kaliňák a predseda *ŠK Štart Medzilaborce* Štefan Dura.

V období po roku 2000 mužstvo zaznamenávalo striedanie výkonov. Zúčastňovalo sa súťaží na krajskej aj na okresnej úrovni. V dôsledku vypadnutia zo IV. ligy skupiny sever v sezóne 2002/03 sa vedenie klubu *ŠK Štart Medzilaborce* dohodlo s klubom *[[ŠK Futura Humenné|HFC Humenné]]* na fúzii spočívajúcej na princípe, že medzilaborecké mužstvo vytvorí preňho farmárske mužstvo a bude súťažiť pod hlavičkou *HFC Humenné B*, pričom značku *ŠK Štart* prevzalo mužstvo z Volice. V nastávajúcom ročníku sa však problémy v klube prehlbovali vzhľadom na nestabilné zloženia mužstva, keď sa obmenilo až 47 hráčov. Vedenie humenského klubu sa však rozhodlo, že svoje farmárske mužstvo neprihlási do V. ligy. V dôsledku toho medzilaborecký klub zostúpil do okresnej ligy, hoci v V. lige dosiahol 2. priečku. Mužstvu vo Volici sa pod názvom *ŠK Štart* nedarilov sezóne malo disciplinárne problémy a na konci vypadlo z V. ligy pri konečnej pozícii 15. miesta. Medzilaborecký klub dosiahol cieľ, ktorý si po určitej reorganizácii vo vedení (predsedom klubu sa stal Alexander Černega) do sezóny 2004/05 zaumienilpostúpil do V. ligy. Po sezóne sa zúčastnil I. ročníka Superpohára ObFZ Humenné, v ktorom získal prvé miesto po finále s Radvaňou nad Laborcom. V nasledujúcom ročníku obsadil 2. miesto vo vyššej súťaži a vďaka reorganizačnej zmene súťaží klub postúpil do IV. ligy, čím dosiahol hlavný cieľ nového vedenianávrat do IV. ligy. V týchto rokoch klub trénoval Alojz Špak, ktorého v sezóne 2006/07 vymenil Víťazoslav Lukačik. Klub pred ročníkom 2007/08 prešiel pod správu mesta, čím nadobudol názov *MŠK Spartak Medzilaborce*. Vedenie pred začiatkom sezóny 2006/07 zriadilo prípravky a od ďalšej sezóny vytvorilo mužstvo mladších žiakov, ktoré sa zúčastňujú pravidelných súťaží. Klub prežíval problematické obdobie v nasledujúcej sezóne, na konci ktorej opäť vypadlo do V. ligy. Pod vedením trénera Víťazoslava Lukačika v sezóne 2008/09 zaznamenal prvé miesto v konečnej tabuľke. Následne do roku 2012 spĺňal svoj hlavný cieľudržiaval sa v 4. lige. Pred sezónou 2012/13 došlo k reorganizácií futbalových súťaží na Slovensku, dôsledkom čoho MŠK Spartak Medzilaborce bolo preradené do V. ligy. Bolo vybudované aj malé ihrisko s umelou trávou v areáli futbalového štadióna. Za účelom, aby klub disponoval hráčskou základňou, vedenie klubu v ročníku 2011/12 nasadilo aj B-mužstvo, ktoré účinkovalo v III. triede okresnej súťaže. V sezóne 2012/13 klub zaznamenal úspech, keď mužstvo dorastencov pod vedením Jaroslava Hriša obsadilo 1. miesto v IV. lige. V sobotu 8. septembra 2012 mesto zorganizovalo oslavy pri príležitosti 90. výročia organizovaného futbalu v Medzilaborciach. Medzi hostí na oslavách patrili napríklad Jozef Plachý, Karol Polák či Ladislav Mochnanský. Mužstvo na oslavách získalo čestnú plaketu od SFZ, od VsFZ a od ObFZ, ktorú slávnostne prebral vtedajší primátor Medzilaboriec a predseda futbalového klubuIvan Solej. Pri ceremónii došlo k oceneniu najvýznamnejších bývalých hráčov, trénerov a funkcionárov klubu. Vladimír Cepko ako autor knihy, Ivan Solej v pozícii predsedu futbalového klubu, Anna Lukačiková a Dávid Guba slávnostne pokrstili publikáciu venovanú histórii MŠK Spartak Medzilaborce od Vladimíra Cepka*90 rokov futbalu v Medzilaborciach*. Na oslavách internacionáli Medzilaboriec odohrali zápas s výberom východoslovenských mužstiev, ktorý sa skončil remízou 4:4.
náhľad|242x242bod|Káder mužstva v sezóne 2021/22.
Od ročníka 2014/15 klub štartuje v IV. lige skupiny sever dospelých riadenou VsFZ. Od roku 2012 prebiehalo skvalitnenie materiálnych podmienok klubu. V rokoch 2014 a 2015 za pomoci eurofondov došlo k celkovej rekonštrukcii štadióna. Počas leta 2018 bol nainštalovaný centrálny zavlažovací systém trávnika. Vydarený výsledok klub zaznamenal v sezóne 2017/18, keď dorastenecké mužstvo pod vedením Vladimíra Gavulu zvíťazilo v III. lige skupiny šarišsko-dukelskej. Klub zaznamenal veľký úspech v Slovnaft Cupe 2019/20, keď postúpil až do 4. kola, kde ho na medzilaboreckom ihrisku vyradil MFK Dukla Banská Bystrica po prehre 1:2. Mužstvo v sezóne 2019/20 dosiahlo uspokojivý výsledok v podobe 5. miesta v jesennej časti súťaže IV. ligy sever VsFZ. V dôsledku pandémie Covid-19, ktorá priniesla určité obmedzenia do oblasti športu, zväz anuloval výsledky jarnej časti súťaže. Pre klub v posledných rokov predstavuje najvýznamnejšiu sezónu ročník 2021/22, keď s prichádzajúcim 100. výročím dosahoval výsledky s postupovými ambíciamiv jesennej časti sa klub nachádzal na 4. mieste. S cieľom čo najlepšej prípravy pred jarnou časťou mužstvo absolvovalo prípravné zápasy s Humenným, so Sninou a s Bardejovom. Klub na konci sezóny skončil na postupovom 5. mieste (*hráči*: René Vodilka, Mario Mulík, Kevin Mikita, Daniel Krajník, Ľuboslav Pankovčin, Ladislav Harakaľ, Kamil Pavlík, Matej Piňko, Jakub Mihalič, Miroslav Porvazník, Juraj Fečo, Pavol Bunda, Matúš Zavacký, Vladislav Višňovský, Dávid Slíž, Tomáš Chripák, Pavol Hrehovčík, Adrián Sabo, Marián Veselý, Peter Poľák, Jakub Tarča, Tomáš Roháč, Maroš Čeremeta, Tomáš Štec, Róbert Potoma, Vladimír Gavula; *tréner*: Víťazoslav Lukačik; *asistent trénera*: Róbert Potoma; *manažér klubu*: Pavel Lukačik; *predseda futbalového klubu*: Vladislav Višňovský). Na základe reorganizácie súťaží v rámci VsFZ sa vytvárala od ročníka 2022/23 nová súťažMajstrovstvo regiónu IV. liga Východ, kam postupovalo štyri až päť mužstiev. Úspešný výsledok zaznamenali aj starší žiaci, ktorí pod vedením Pavla Lukačika zvíťazili v 3. lige starších žiakov. 2. júla 2022 mesto Medzilaborce zorganizovalo oslavy pri príležitosti 100. výročia organizovaného futbalu v Medzilaborciach. Program sa začal príhovorom Vladislava Višňovského ako primátora mesta a predsedu futbalového klubu, príhovor mali aj hostiaDušan Galis, Alexander Galajda a Richard Havrilla. V rámci ceremónie prebehlo ocenenie 68 bývalých hráčov, trénerov a funkcionárov. Medzi hostí patrili bývalí slovenskí futbaloví reprezentanti patriaci do Klubu ligových kanonierov (Ladislav Petráš, Dušan Galis, Vladimír Kinder, Ondrej Krištofík, Ľubomír Orabinec, Stanislav Šesták, Martin Obšitník, Vladislav Zvara, Jozef Kožlej, Pavol Diňa, Róbert Semeník a Tomáš Medveď). Po odovzdaní ocenení odohrali internacionáli Medzilaboriec zápas proti výberu internacionálov Klubu ligových kanonierov, v ktorom internacionáli Klubu ligových kanonierov zvíťazili 5:4.

## Medzinárodné pôsobenie
Klub odohral prvé zápasy na medzinárodnej úrovni až v povojnovom období. Svoju prvú medzinárodnú prezentáciu zaznamenal 9. máj 1956, keď vedenie klubu do Medzilaboriec pozvalo *[[KS Stal Sanok]]*. Zápas sa skončil prehrou domácich 3:5. Obe mužstvá následne začali intenzívnu spoluprácu zameranú na rozvoj rôznych vekových kategórií v rámci klubov. 22. júla 1956 sa uskutočnila odveta v Sanoku, čo predstavuje prvý zápas mužstva v zahraničíDŠO Tatran Medzilaborce prehrali 5:10. S mužstvom zo Sanoku odohral odvtedy veľa zápasov v rámci prípravy aj turnajov, a to vrátane zápasu internacionálov medzi klubmi v roku 2001 pri príležitosti 45. výročia prvého medzinárodného stretnutia. Kontakt nadviazal aj s mestom Dębicav tom istom roku klub odobral dva medzinárodné zápasy s klubom KS Wisloka Dębica. Počas 60. a 70. rokov dochádzalo ku kontaktu s klubmi zo Zakarpatskej oblasti (Perečín, Rachiv, Berehovo).

Klub odohral viacero stretnutí s českými klubmi (Čáslavice, Třebíč, Náměsť nad Oslavou, Dačice). V rámci prípravy pred sezónami odohral zápasy s mužstvami z miest a obcí v Poľsku (Przemyśl, Sanok, Krosno, Zarszyn, Kolbuszowa Dolna, Kolbuszowa, Kozienice, Stalowa Wola, Jasło, Polna, Gmina Boguchwała, Dębica, Zelmer Rzeszów), na Ukrajine (Kyjev, Rachiv, Berehovo).

Mužstvo od 50. rokov rozvíja vzťahy s poľským klubom *[[KS Stal Sanok]]* za účelom obojstranného rozvoja, od 70. rokov aj na úrovni mládežníckeho futbalu. V rámci medzinárodnej spolupráce sa v júny 1975 v oboch mestách uskutočnili zápasy na úrovni dorastu *TJ Spartak Vihorlat Medzilaborce* v spolupráci s poľským klubom. Počas 80. rokov TJ Spartak Vihorlat Medzilaborce párkrát absolvoval medzinárodný futbalový turnaj*Puchar prezesa ZKS* (po slovensky *Pohár o predsedu ZKS*), na ktorom sa zúčastnili mužstva dospelých, dorastu, žiakov a internacionálov. Žiacke mužstvá medzi sebou odohrali prvý zápas v roku 1987 na turnaji v Kalinove. Klub v lete 1976 absolvoval tréningové sústredenie v poľskom stredisku Dzwirzyno pri Baltskom mori, kde sa nachádzalo rekreačné sídlo *KS Stal Sanoku*.

Mužstvo v roku 1995 vytvorilo na základe kontaktov Rusínskej obrody medzinárodný kontakt s juhoslovanským (v súčasnosti srbským) klubom*[[SD Rusin Ruski Krstur]]*. V auguste prvýkrát klub vycestoval do vtedajšej Juhoslávie, kde v obci Ruski Krstur odohral dve prípravné stretnutia. V roku 1998 pri príležitosti 75. výročia založenia klubu v Ruskom Krsture sa klub zapojil do turnaja žiakov a dorastencov. Počas leta o 10 rokov neskôr pri príležitosti 85. výročia založenia klubu v Ruskom Krsture sa MŠK Spartak Medzilaborce zúčastnili výročného turnaja. Kontakt medzi oboma klubmi pokračuje aj v súčasnosti.

Klub absolvuje od roku 1963 športový turnaj v rámci Festivalu kultúry a športu usporadúvanom mestom Medzilaborce. Okrem slovenských klubov sa ho zúčastňujú aj zahraničné. Prvým klubom zo zahraničia bolo v roku 1964 mužstvo Polonia Przemyśl. Turnaj doteraz absolvovali mužstvá z Poľska (Sanok, MUKS Sokoł Kolbuszowa Dolna, Izolator Gmina Boguchwala, Kozienice), z Ukrajiny (Kartonik Rachiv, Chimik Perečín, Kyjev), z Maďarska (SBTC Kazinczbarcsika), z Česka (BOPO Třebíč, Náměsť nad Oslavou), zo Srbska (SD Rusin Ruski Krstur) aj z Bieloruska (Lokomotíva Brest). Rekordne vysoký výsledok na futbalovom turnaji dosiahol *ŠK Štart Medzilaborce* v júni 2004, keď vyhral nad Náměstím nad Oslavou 14:0.

## Organizované turnaje
V meste Medzilaborce sa pod záštitou klubu organizovalo viacero turnajov:

* ***Festivalový turnaj*** je každoročný futbalový turnaj, ktorý sa koná ako súčasť športového programu Festivalu kultúry a športu v Medzilaborciach. Prvýkrát sa uskutočnil v roku 1963 pri príležitosti 10. výročia Slovenského národného povstania. Okrem mužstiev zo slovenských miest (Stropkov, Snina, Humenné, Vranov nad Topľou, Prešov, Košice, Svidník, Bardejov, Trebišov, Stará Ľubovňa, Kežmarok, Bardejovská Nová Ves a Raslavice) sa ho zúčastnili mužstvá z miest a obcí v Poľsku (Sanok, Kolbuszowa Dolna, Kozienice), v Česku (Náměšť nad Oslavou, Třebíč), na Ukrajine (Perečín, Rachiv, Berehovo), v Maďarsku (Kazincbarcika), v Bielorusku (Brest) a v Srbsku (Ruski Krstur). Po pandémii Covid-19 sa zmenila jeho štruktúra na odohratie majstrovského zápasu.
* ***Turnaj o pohár riaditeľa Labstroja*** bol futbalový turnaj, ktorý vznikol z podpory medzilaboreckého futbalu zo strany závodu Labstroj. Iniciátormi myšlienky turnaju bol Leonid Kocurišin a Štefan Dura, tretím zakladateľom bol Tibor Javorský. Prvý ročník sa uskutočnil v roku 1997, organizoval sa každoročne počas leta ako súčasť prípravy na sezónu. Víťaz získaval putovnú trofej. Posledný krát sa konal v roku 2002 pri príležitosti 80. výročia organizovaného futbalu v Medzilaborciach.
* ***Spartak Cup*** bol žiacky halový turnaj, ktorý klub organizoval v rokoch 1999 až 2004 ako súčasť prípravy v zimnom prechodnom období. Uskutočňoval sa v priestoroch telocvične Strojárenského odborného učilišťa Vihorlat. Do turnaja sa okrem medzilaboreckého mužstva zapojili aj kluby: HFC Humenné, Spartak Snina, Tesla Stropkov, FK Drustav Svidník, Partizán Bardejov a Bukóza Vranov nad Topľou. Dôvodom zrušenia turnaja boli nepostačujúce podmienky priestorov.
* ***Futbalový turnaj Kalinov*** bol futbalový turnaj určený pre kategóriu starších žiakov. Odohrával sa na počesť oslobodenia prvej obce na území Československa v septembri 1944. Prvýkrát sa uskutočnil v septembri 1974 pri 30. výročí oslobodenia. Usporadúval sa s finančnou podporou Slovenského futbalového zväzu. Okrem futbalových klubov sa ho zúčastňovali výbery slovenskej reprezentácie, Východoslovenského kraja, Stredoslovenského kraja, severnej Moravy, Východočeského kraja, Zakarpatskej oblasti, Rzeszówskeho vojvodstva, humenského okresu. Poslednýkrát sa konal v roku 1993 vzhľadom na problémy s financovaním. Odvtedy sa turnaj zorganizoval iba raz v roku 2014, kedy vznikla zo strany MŠK Spartak Medzilaborce, mesta Medzilaborce a obce Kalinov iniciatíva obnoviť turnaj.

## Najvýraznejšie osobnosti

* ***Emil Andrejkovič*** patril medzi troch hlavných iniciátorov obnoviť futbalovú činnosť klubu v Medzilaborciach.
* ***František Psota*** patril medzi troch hlavných iniciátorov obnoviť futbalovú činnosť klubu v Medzilaborciach.
* ***Jaroslav Myšička*** patril medzi troch hlavných iniciátorov obnoviť futbalovú činnosť klubu v Medzilaborciach.
* ***Vasiľ Holenda*** sa v klube angažoval ako aktívny hráč, funkcionár a neskôr aj kronikárv 50. a v 60. rokoch spracoval futbalovú kroniku klubu vedenú od roku 1958 do roku 1964, kde hodnotil situáciu v klube a výkony hráčov. Zároveň zachytil aj informácie o klube z medzivojnového obdobia. Kroniku sa však nepodarilo publikovať knižnejeho zápisy sa objavili až v roku 2019. Po druhej svetovej vojne v roku 1946 s Petrom Džuganom obnovil činnosť mužstva ŠK Rusj Medzilaborce a 2 roky ho spravoval. Na pozícii predsedu klubu pôsobil aj od apríla 1957 do konca roku 1958. Následne sa stal tajomníkom klubu.
* ***Peter Džugan*** sa počas medzivojnového obdobia ako jeden z prvých miestnych futbalových nadšencov angažoval v klube ako brankár, tréner a funkcionárako prvý v histórii klubu bol trénerom. Po druhej svetovej vojne v roku 1946 obnovil činnosť mužstva ŠK Rusj Medzilaborce a 2 roky ho spravoval. Počas existencie DŠO Tatranu Medzilaborce viedol tréningový proces klubu.
* ***Ivan Klec*** spravoval činnosť klubu ŠK Rusj Medzilaborce od roku 1947.
* ***Peter Smetana*** od roku 1953 ešte stále ako aktívny hráč pôsobil ako predseda Okresného výboru pre telovýchovu a šport a ako funkcionár DŠO Tatranu Medzilaborce. V sezóne 1966/67 sa na 2 roky stal trénerom klubu.
* ***Vojtech Baran*** sa zaradil medzi úspešných strelcov mužstva v 50. rokoch, keď klub pôsobil v III. triede Zemplín. Zúčastnil sa prvého medzinárodného zápasu s *[[KS Stal Sanok]]* 9. mája 1956 ako kapitán. Patril do kádra mužstva vo víťaznej sezóne 1957/58. Na začiatku 60. rokov pôsobil aj ako trénerna pozíciu nastúpil počas sezón 1960/61, 1961/62 a 1963/64, keď v sezónach klub zaznamenával nepriaznivé výsledky. Ako tréner pokračoval v ročníku 1968/69. V 70. rokoch pôsobil ako člen futbalového výboru TJ Spartak, v rokoch 1993 až 1996 ako predseda futbalového klubu.
* ***Michal Bochin*** pôsobil v medzilaboreckom klube počas obdobia 50. 60. rokov. Patril do kádra mužstva vo víťaznej sezóne 1957/58.
* ***Jozef Mihalič*** najskôr pôsobil ako hráč v klube od 50. rokov až do sezóny 1964/65. Do mužstva nastúpil v dorasteneckom veku. Následne sa stal funkcionárom klubu.
* ***Andrej Mochnáč*** sa angažoval v klube ako hráč. Prvýkrát pôsobil ako tréner v sezóne 1953/54. Na trénerskú pozíciu sa vrátil do sezóny 1958/59, keď mužstvo začalo účinkovať vo vyššej súťaži I. A triedy Prešovského kraja. Ďalej pôsobil ako tréner aj v sezónach 1961/62 a 1965/66. Na konci 60. rokov zastával aj funkciu predsedu vedenia futbalového oddielu TJ Spartak. Spolu s Pavlom Dupkaničom inicioval výzvu smerom k vedeniu štátu, vďaka čomu TJ Spartak získal dotáciu vo výške 1,8 milióna Kčs určených na výstavbu tribúny a jej sociálneho vybavenia.
* ***Andrej Basarab*** sa angažoval v klube najskôr ako hráč v 50. rokochpatril do kádra mužstva vo víťaznom ročníku 1957/58. Ako prvý trénoval mužstvo dorastencov v sezóne 1961/62.
* ***Štefan Varga*** sa v klube angažoval ako hráč, tréner, lekár. Pôsobil v ročníku 1957/58 ako tréner DŠO Lokomotíva Medzilaborce, keď mužstvo zvíťazilo v súťaži I. B triedy Zemplín. V súťaží dosiahlo konečné prvé miesto vďaka lepšiemu skóre, keďže malo zhodný počet bod so Sokolom Malčice a s Iskrou Vranov nad Topľou. Patril do výboru FO TJ Medzilaborce v úspešnej sezóne 1971/72. Zastával funkciu predsedu futbalového oddielu TJ Spartak Vihorlat Medzilaborce (v období zahrňujúcom sezónu 1978/79, keď mužstvo vyhralo majstrovstvá kraja, a tak postúpilo do celoslovenskej futbalovej súťaže – do východnej divízie), neskôr TJ Spartak Transporta Medzilaborce.
* ***Michal Dimun*** pôsobil ako útočník mužstva v rokoch 1959 až 1970. Zároveň popri hráčskej činnosti zastával pozíciu trénera mužstva v sezónach 1960/61, 1964/65.
* ***Michal Koropčák*** zastával pozíciu predsedu TJ Spartak Transporta Medzilaborce od roku 1963.
* ***Jozef Gabáni*** zastával pozíciu predsedu futbalového oddielu TJ Spartak Transporta Medzilaborce od roku 1963.
* ***Jozef Sivák*** prvýkrát vstúpil do mužstva dospelých na začiatku sezóny 1963/64.
* ***Emil Kavčkák*** zastával pozíciu predsedu klubu 60. rokoch. Počas jeho pôsobnosti došlo k skvalitneniu technických podmienok štadiónadokončila sa tribúna a zaviedla sa lepšia starostlivosť o hraciu plochu.
* ***Vasiľ Chomča*** pôsobil počas 60. rokov v klube ako funkcionár. Za jeho pôsobnosti došlo k dokončenie tribúny so štandardným vybavením. Spravoval činnosť klubu ŠK Rusj Medzilaborce od roku 1947.
* ***Milan Winkler*** pôsobil ako tréner A-mužstva v sezónach 1969/70 a 1970/71. V tej dobe priniesol nové prvky do tréningové procesu, čo predstavovalo určitý predpoklad pre úspechy dosiahnuté v 70. rokoch.
* ***Pavel Hoč*** prvýkrát vstúpil do mužstva dospelých na začiatku sezóny 1963/64. Ako stredopoliar bol súčasťou kádra až do sezóny 1974/75. Patril medzi hráčov, ktorí v sezóne 1971/72 vyhrali I. A triedu.
* ***Pavel Cepko*** prvýkrát vstúpil do mužstva dospelých na začiatku sezóny 1963/64. Už v dorasteneckom veku hral v kategórii dospelých. Patril medzi hráčov, ktorí v sezóne 1971/72 vyhrali I. A triedu. Stal sa najlepším strelcom ročníkazaznamenal 17 gólov. Pôsobil v klube až do sezóny 1976/77.
* ***Ladislav Unoka*** patril medzi hráčov, ktorí v sezóne 1971/72 vyhrali I. A triedu. V klube pôsobil aj ako lekár mužstva.
* ***Michal Lutaš*** sa ujal miesta trénera mužstva žiakov v sezóne 1969/70, čím reagoval na zvyšovanie popularizácie futbalu medzi vtedajšou mládežou v meste. V roku 1975 viedol ako tréner mužstvo dorastencov pri priateľských zápasov s ''KS Stal Sanok''. V úspešnej sezóne 1971/72 zastával pozíciu predsedu futbalového oddielu. Pôsobil aj ako tréner mužstva dospelých v ročníku 1982/83 a v jesennej časti sezóny 1983/84, keď nahradil Vladimíra Žídeka. Práve pod jeho vedením sa podarilo klub vrátiť do krajskej súťaže.
* ***[[Vladimír Cepko]]*** pôsobil v klube ako hráč, tréner, funkcionár a archivár. Napísal 2 publikácie venujúce sa histórii klubu*90 rokov futbalu v Medzilaborciach* z roku 2012 a *Od AFK Meteor po MŠK Spartak* z roku 2023. Ako hráč pôsobil na pozícii brankára. Do mužstva nastúpil v roku 1970 ako žiak. Patril medzi hráčov, ktorí v sezóne 1978/79 vyhrali majstrovstvá kraja, a tak postúpili do celoslovenskej futbalovej súťažedo východnej divízie. Pôsobil ako tréner starších žiakov. Úspešnými sezónami pod jeho vedením sú ročník 1982/83, keď zvíťazili v okresnej lige, 1988/89, keď žiaci dosiahli víťazstvo v III. lige, 1999/00, keď vyhrali III. ligu. Trénoval mužstvo žiakov aj v sezóne 2006/07, 2007/08 a 2008/09, kedy žiaci vyhrali najskôr IV. ligu a následne III. ligu. Počas ročníka 1994/95 na pozícii trénera mužstva dospelých nahradil Michala Derca, ale v ďalšej sezóne na funkciu rezignoval. V roku 1997 vytvoril grafický návrh súčasnej vlajky klubu.

* ***František Babják*** trénoval klub v jesennej časti sezóny 1971/72, keď sa v mužstve vytvorila silná stredná generácia hráčov. Mužstvo pod jeho vedením malo počas sezóny postupové ambície.
* ***Ján Mycio*** pôsobil ako tréner mužstva od zimnej prípravy počas sezóny 1971/72 a v jesennej časti sezóny 1972/73. V jesennej časti sezóny 1972/73 viedol družstvo k postupu do krajskej súťaže, kde sa klub prebojoval prvýkrát v svojej 50-ročnej histórii.
* ***Michal Heteš*** dosiahol ako tréner s družstvom dorastencov úspech v sezóne 1971/72, keď zvíťazili v súťaži I. triedyskupiny D, čím postúpili do krajských majstrovstiev dorastu. Od jarnej časti sezóny 1972/73 trénoval aj mužstvo dospelých, pri ktorých zostal až ročníka 1975/76. Počas zimnej prestávky sa ujal funkcie vo futbalovom oddiele TJ Spartak Vihorlat Medzilaborce. Začiatkom 80. rokov sa stal trénerom mužstva dospelých, kedy cieľom bola konsolidácia upadajúcich výsledkov mužstva.
* ***[[Pavel Dupkanič]]*** sa v pozícii predsedu miestnej telovýchovnej jednoty medzi rokmi 1973 až 1991 pričinil o presadenie klubu na medzinárodnej úrovni pri spolupráci s poľským mužstvom *[[KS Stal Sanok]]*. Spolu s Andrejom Mochnáčom inicioval výzvu smerom k vedeniu štátu, vďaka čomu TJ Spartak získal dotáciu vo výške 1,8 milióna Kčs určených na výstavbu tribúny a jej sociálneho vybavenia. Zastával funkciu predsedu *TJ Spartak Vihorlat Medzilaborce* v sezóne 1978/79, keď klub postúpil do celoslovenskej súťažedivízie východ.
* ***Alexander Bochyn*** patril medzi odchovancov medzilaboreckého futbalového klubu. V mužstve dospelých pôsobil s určitými prestávkami v 70. rokochhral už v dorasteneckom veku. Zaradil sa k najlepším strelcom v tej doby a k najvýraznejším hráčom v histórii klubu. Za svoje výkony získal prezývku „laborecký Pelé“. Patril medzi hráčov, ktorí v sezóne 1971/72 vyhrali I. A triedu.
* ***Martin Kováč*** patril medzi úspešných hráčov klubu zo 70. rokov a odchovancov medzilaboreckého futbalu. Zaradil sa medzi hráčov TJ Spartak Medzilaborce pri oboch postupoch počas 70. rokov. Pri postupe do krajských majstrovstiev v ročníku 1971/72 ako druhý najúspešnejší hráč nastrieľal 13 gólov. Počas sezóny 1978/79, keď klub vyhral majstrovstvá kraja, a tak postúpil do celoslovenskej futbalovej súťažedo východnej divízie, v pozícii kapitána zaznamenal 9 gólov. Svoju kariéru v klube ukončil pred jarnou časťou sezóny 1981/82. V sezóne 1989/90 sa stal trénerom mužstva dospelých, z pozície odišiel počas zimnej časti ročníka 1990/91, keď mužstvo získalo iba 6 bodov.
* ***Michal Brecik*** v klube pôsobil v rokoch 1971 až 1974 a nepretržite počas sezón 1977/78 až 1992/93. Zaradil sa medzi hráčov dorasteneckého mužstva, keď pod vedením Michala Hetteša postúpili do krajských majstrovstiev dorastu. Patril medzi hráčov, ktorí v sezóne 1978/79 vyhrali majstrovstvá kraja, a tak postúpili do celoslovenskej futbalovej súťažedo východnej divízie. V nasledujúcom ročníku 1979/80 strelil historicky prvý gól Medzilaboriec v súťaži na republikovej úrovni.
* ***Dušan Kriak*** sa stal trénerom mužstva *TJ Spartak Vihorlat Medzilaborce* v sezóne 1977/78. Pri svojom nástupe si za cieľ trojročného plánu stanovil postup do divízie. Cieľ sa naplnil po víťazstve v majstrovstvách kraja 1978/79 pri postupe do celoslovenskej súťažedivízie východ.
* ***Michal Rebej*** pôsobil ako hráč v klube už v 70. rokoch. Patril do kádru v oboch víťazných ročníkoch, keď mužstvo zvíťazilo v I. A triede v sezóne 1971/72 aj o 7 rokov neskôr pri postupe do divízie východ.
* ***Pavel Lukačik st.*** patril medzi hráčov, ktorí v sezóne 1978/79 vyhrali majstrovstvá kraja, a tak postúpili do celoslovenskej futbalovej súťažedo východnej divízie. Trénerom mužstva dospelých sa stal na začiatku sezóny 1988/89. Predtým už viedol dorastenecké mužstvo.
* ***Štefan Vasilenko*** prišiel do TJ Spartak Vihorlat Medzilaborce v zime 1976. Patril medzi hráčov, ktorí v sezóne 1978/79 vyhrali majstrovstvá kraja, a tak postúpili do celoslovenskej futbalovej súťažedo východnej divízie.
* ***Dušan Papiak*** pôsobil ako hráč v klube už v 70. rokochpatril do kádru vo víťaznej sezóne 1978/79, keď mužstvo postúpilo do celoslovenskej futbalovej súťažedo východnej divízie. Svoje pôsobenie ukončil po jesennej časti sezóny 1991/92. V klube sa ešte angažoval do leta 1993.
* ***Vladimír Kusko*** patril medzi hráčov, ktorí v sezóne 1978/79 vyhrali majstrovstvá kraja, a tak postúpili do celoslovenskej futbalovej súťažedo východnej divízie. Zaznamenal v nej 4 góly. Zaradil sa medzi nosných hráčov mužstva počas 80. rokov. V klube odohral poslednú sezónu v ročníku 1992/93.
* ***Pavel Suško*** vstúpil do mužstva v roku 1976. Svoj strelecký potenciál prejavil v nasledujúcej sezóne, keď zaznamenal 16 gólov. Patril medzi hráčov, ktorí v sezóne 1978/79 vyhrali majstrovstvá kraja, a tak postúpili do celoslovenskej futbalovej súťažedo východnej divíziestrelil 2 góly v rozhodujúcom zápase proti Moldave nad Bodvou, vďaka ktorým sa potvrdil postup do divízie východ. Zároveň v postupovom ročníku sa stal najlepším hráčom klubu, keď strelil 19 gólov.
* ***Pavel Suško*** zastával pozíciu hlásateľa v klube viac ako 40 rokov. Počas 60. rokov pôsobil aj ako aktívny hráč mužstva. Po ukončení aktívnej hráčskej kariéry sa stal funkcionárom vo výbore TJ Spartak, kde dostal pozíciu dopisovateľa. Do súkromného archívu zdokumentoval informácie, ktoré sa stali podkladom pre zhotovenie kroník o histórii mužstva.
* ***Leonid Kocurišin*** prvýkrát ako hráč nastúpil do mužstva dospelých ešte v dorasteneckom veku v sezóne 1982/83. Trénerskú kariéru v klube začal počas ročníku 1995/96, odkedy 5 sezón pôsobil na pozícii trénera mužstva dospelých. Za jeho pôsobenia sa mužstvo udržiavalo v IV. lige skupiny severnajúspešnejší výsledok dosiahol v ročníku 1999/00 s umiestnením na 2. mieste. Funkcie trénera sa z osobných dôvodov vzdal krátkom pred koncom sezóny 2001/02. Trénoval mužstvo dospelých ešte aj v jesennej časti ročníka 2014/15.
* ***Dušan Kováč*** patril k nosným hráčom mužstva počas 80. rokov.
* ***[[Víťazoslav Lukačik]]*** prvýkrát hral v mužstve dospelých v sezóne 1988/89, kde pôsobil až do konca jesene 1992. Do mužstva sa však v jari opäť vrátil. Po víťaznej sezóne 2004/05 získal ocenenie v ankete týždenníka *Pod Vihorlatom**Jedenástka sezóny 2004/2005*. V priebehu ročníka 2006/07, keď v IV. ligy skupiny sever mužstvo figurovalo na poslednej priečke, nahradil Alojza Špaka na pozícii trénera a zároveň sa stal aj predsedom klubu. Úspešná sezóna bola 2008/09, keď pod jeho vedením sa mužstvo vrátil do IV. ligy. V nasledujúcej sezóne hral za klub, ale v jari po odchode Miroslava Kovaľa sa stal hrajúcim trénerom. V ročníkoch 2010/11 až 2013/14 zastával funkciu predsedu klubu. Od zimnej prestávky počas sezóny 2010/11 prevzal aj pozíciu trénera mužstva dospelých, na ktorej s krátkou prestávkou v roku 2014 pôsobil až do konca jesennej časti sezóny 2022. Najväčší úspech ako tréner počas tohto obdobia s klubom dosiahol v ročníku 2021/2022, keď v IV. ligy skupiny sever mužstvo získalo 5. miesto znamenajúce postup do novovytváranej súťažeMajstrovsto regiónu IV. liga východ. Aj napriek úspešnému výsledku sa po jesennej časti v sezóne 2022/23 sa vzdal pozície trénera mužstva. S výnimkou krátkych prestávok v rokoch 2009, 2010 a 2014 pôsobil 15 rokov ako tréner od roku 2007, čím sa stal najdlhšie pôsobiacim trénerom pri družstve dospelých. Popri činnosti pri mužstve dospelých aj aktívne hral a trénoval mládežnícke mužstvá. Zároveň patrí medzi hráčov, ktorí za Medzilaborce odohrali najviac zápasov.

* ***Pavel Lukačik*** prvýkrát hral v mužstve dospelých v sezóne 1990/91. Strelil prvý gól mužstva v treťom tisícročí na jar 2001 v zápase proti Sačurovu. Zároveň sa stal najlepším strelcom IV. ligy skupiny sever, keď zaznamenal celkovo 26 gólov, a tak zvíťazil v ankete Najlepší športovec okresu Medzilaborce. Neskôr sa stal súčasťou manažmentu klubu. V niektorých zápasoch počas sezóny 2020/21 figuroval ako tréner mužstva dospelých. Patril do manažmentu klubu v úspešnom ročníku 2021/22, kedy navyše aj ako tréner dosiahol víťazstvo v 3. lige starších žiakov.
* ***Gabriel Lukačik*** sa stal hráčom v klube na jar 2008. Patril k najkomplexnejším hráčom v histórii klubu. Následne od sezóny 2011/12 stál na pozícii predsedu klubu. V jesennej časti sezóny 2010/11 bol trénerom mužstva dospelých.
* ***[[Vladimír Protivňák]]*** sa v januári 1991 stal predsedom *TJ Spartak Vihorlat Medzilaborce*, pozíciu zastával do apríla 1995. Pričinil sa o zriadenie školského športového strediska, ktoré fungovalo do roku 2003 s podporou zo strany Slovenského futbalového zväzu.
* ***Michal Derco*** sa stal trénerom mužstva dospelých pred sezónou 1991/92.
* ***Jozef Lazorčík*** stál na pozícii vedúceho mužstva na začiatku milénia a zároveň v roku 2002 trénoval mužstvo dospelých po odchode Leonida Kocurišina. Funkcie trénera sa vzdal po nepriaznivých prehrách v úvode sezóny 2002/03.
* ***Alojz Špak*** sa prvýkrát ako tréner mužstva dospelých angažoval v jarnej časti ročníka 2000/01. Na pozíciu sa vrátil v sezóne 2002/03, keď mužstvo dosahovalo neúspešné výsledky, a na tejto pozícii zotrval až do roku 2006. Mužstvo počas tohto obdobia zažívalo určitú krízuprepad až do okresnej ligy. Úspechom jeho pôsobenia je návrat do IV. ligy v roku 2006. V sezóne 2004/05 pod jeho vedením dosiahlo 1. miesto v okresnej lige, čo doplnil zisk trofeje Jozefa Škubu za víťazstvo v Superpohári ObFZ Humenné.
* ***Vladimír Gavula*** patrí medzi najvýraznejších hráčov po roku 2000. Po víťaznej sezóne 2004/05 bol ocenený v ankete týždenníka *Pod Vihorlatom**Jedenástka sezóny 2004/2005*. Od roku 2008 nepretržite pôsobil v klube MŠK Spartak Medzilaborce. V ročníku 2016/17 sa stal trénerom žiakov a neskôr aj dorastencov. Ako tréner mužstva dorastencov dosiahol víťazstvo v III. lige skupiny šarišsko-dukelskej v sezóne 2017/18. V úspešnej sezóne 2021/22 sa stal najúspešnejším strelcom klubu, keď strelil 8 gólov. Po sezóne ukončil hráčsku činnosť, pôsobí ako tréner mužstva dospelých.
* ***Michal Černega*** sa stal najlepším strelcom mužstva v postupovej sezóne 2004/05, keď nastrieľal 13 gólov.
* ***Alexander Černega*** zastával funkciu predsedu futbalového klubu v rokoch 2004 až 2006. Za jeho pôsobenia (pod vplyvom určitých organizačných zmien) mužstvo dospelých postúpilo z okresnej ligy do IV. ligy.
* ***Jaroslav Hrišo*** sa stal najúspešnejším strelcom mužstva v postupovej sezóne 2008/09, keď nastrieľal 25 gólov. V pozícii trénera dorasteneckého mužstva v ročníku 2012/13 dosiahol víťazstvo v IV. lige.
* ***Ivan Solej*** ako primátor Medzilaboriec zastával v rokoch 2010 až 2014 pozíciu predsedu futbalového klubu MŠK Spartak Medzilaborce. Za jeho pôsobenia v roku 2014 došlo k rekonštrukcii tribúny, a tak aj k skvalitneniu materiálnych podmienok pre klub.
* ***Vladislav Višňovský*** ako primátor Medzilaboriec zastáva od roku 2014 pozíciu predsedu futbalového klubu MŠK Spartak Medzilaborce. Najväčším úspechom klubu počas jeho pôsobenia predstavuje postup v ročníku 2021/2022 z 5. miesta v IV. lige skupiny sever do Majstrovstva regiónu IV. liga východ.
* ***Ján Kaprál*** ako miestny podnikateľ bol podporovateľom a predsedom klubu MŠK Spartak Medzilaborce.
* ***Róbert Potoma*** patrí medzi dlhoročných hráčov v klube. V úspešnej sezóne 2021/22 ako hráč zastával aj pozíciu asistenta trénera mužstva dospelých. V roku 2023 sa stal jeho trénerom.
* ***Štefan Gajdoš*** ako bývalý dorastenecký reprezentant patril do mužstva v sezóne 1978/79, keď postúpil do celoslovenskej futbalovej súťažedo východnej divízie. V pozícii záložníka počas ročníka, kedy klub vyhral majstrovstvá kraja, zaznamenal 8 gólov.
* ***René Guba*** vstúpil do MŠK Spartak Medzilaborce v roku 2009 na ročné hosťovanie. V klube pod vedením Víťazoslava Lukačika pôsobil 12 rokov.

## Názvy klubu
*1922AFK Medzilaborce
*1930ŠK Rusj Medzilaborce
*1952DŠO Tatran Medzilaborce
*1957DŠO Lokomotíva Medzilaborce
*1962TJ Spartak Transporta Medzilaborce
*1966TJ Spartak Mostáreň Medzilaborce
*1973TJ Spartak Vihorlat Medzilaborce
*1997ŠK Štart Medzilaborce
*2007MŠK Spartak Medzilaborce

## Prehľad umiestnení
### Dospelí

## Tréneri
V histórii MŠK Spartak Medzilaborce na poste trénera mužstva dospelých pôsobilo celkovo 37 trénerov. Väčšina z nich pochádzala z Medzilaboriec a malo za sebou pôsobenie v klube ako hráči. Niektorí z nich vykonávali svoji činnosť aj ako hrajúci tréneri:

Ako tréneri dorasteneckých mužstiev od roku 1961 pôsobili: Andrej Basarab, Anton Geletka, Jozef Ledida, Vasiľ Smetana, Michal Lutaš, Michal Pirník, Michal Heteš, Jozef Loziak, Pavel Lukačik st., Pavel Hnatič, Emil Halajčík, Dušan Kováč, Gregor Rim, Michal Hrišo, Jozef Lazorčík, Slavomír Čerevka, Leonid Kocurišin, Ivan Žulevič, Víťazoslav Lukačik, Jaroslav Hrišo, Vladimír Gavula a Vladislav Kvaska.

Ako tréneri mladších a starších žiakov od roku 1969 pôsobili: Michal Lutaš, Jaroslav Dřízga, Jozef Ledida, Michal Pirník, Jozef Loziak, Anton Geletka, Jozef Lapišák, Vladimír Cepko, Víťazoslav Lukačik, Pavel Lukačik ml., Gabriel Lukačik, Vladimír Gavula, Lukáš Grib a René Vodilka.

## Vedenie
Vo vedení klubu ako predsedovia od roku 1922 pôsobili: Peter Džugan, Vasiľ Vojtko, Peter Smetana, Jozef Gabáni, Vasiľ Holenda, Ivan Klec, Andrej Mochnáč, Michal Husťak, Vojtech Baran, Michal Lutaš, Emil Kavčák, Andrej Tarča, Štefan Varga, Jozef Ledida, Ivan Gondor, Jozef Loziak, Alexander Čerevka, Jozef Mihalič, Štefan Dura, Alexander Černega, Adrián Kaliňák, Víťazoslav Lukačik, Gabriel Lukačik, Ján Kaprál, Ivan Solej a Vladislav Višňovský.

## Výskum historického vývoja
Historický vývoj MŠK Spartaka Medzilaborce zaznamenávali viacerí autori v nasledujúcich publikáciách:

* ***90 rokov futbalu v Medzilaborciach*** je publikácia Vladimíra Cepka vydaná v roku 2012 pri príležitosti deväťdesiateho výročia založenia futbalového klubu v Medzilaborciach. Charakterizuje historický vývoj klubu a obsahuje aj vyjadrenia bývalých hráčov, trénerov a funkcionárov. V úvode obsahuje príhovor vtedajšieho primátora mesta MedzilaborceIvana Soleja.
* ***Od AFK Meteor po MŠK Spartak*** je publikácia Vladimíra Cepka vydaná v roku 2023 pri príležitosti stého výročia začiatku futbalu v Medzilaborciach v roku 2022. Kronika podáva obraz o historickom vývoji klubu počas 100 rokov existencie. Obsahuje štatistické údaje, faktografické údaje a vyjadrenia významných osobností počas histórie klubuhráčov, trénerov a funkcionárov. V úvode obsahuje príhovory vtedajšieho 1. viceprezidenta Slovenského futbalového zväzuRicharda Havrillu a v tom období pôsobiaceho primátora mesta MedzilaborceVladislava Višňovského.
* ***Storočnica medzilaboreckého futbalu 1922 – 2022*** je publikácia Vladimíra Protivňáka vydaná v roku 2022 pri príležitosti stého výročia začiatku futbalu v Medzilaborciach. Charakterizuje historický vývoj klubu prostredníctvom fotogalérie.

## Poznámky


## Referencie

## Zdroje
* 
* 
* 
* 
* regionálny denník *Východoslovenské noviny* vydávaný v rokoch 1958 až 1989.
* denník *Slovenský východ* vydávaný v rokoch 1919 až 1937.
* Denník šport.
* týždenník *TIP.*
* regionálny týždenník *Podvihorlatské noviny* vydávaný od roku 1960.
* regionálny týždenník *Pod Vihorlatom*.
* MŠK Spartak Medzilaborce na stránke Východoslovenského futbalového zväzu.
* 
* 

Medzilaborce
Kategória:Futbalové kluby založené v 1922
Kategória:Kluby 4. ligy